Samværsregler for Dalumspejderne

For at undgå krænkelser og uheldig adfærd, følger vi anbefalingerne fra korpsene og vi har hos Dalumspejderne besluttet os for følgende samværsregler:

Filosofi

* Reglerne skal give mening - ellers bliver de ikke overholdt
* Vi skal ikke tie - men tale det ihjel
* De gælder for alle over 15 år – og er man i tvivl, så spørg ”de gamle”/erfarne ledere. Det handler mest om alt om åbenhed.

|  |  |  |  |  |  |  |
| --- | --- | --- | --- | --- | --- | --- |
|  | **Ved overnatninger** | **Intimsfæren (Hjælp til toiletbesøg, badning, vådliggeren mm.)** | **Ved fotografering** | **Omgangstonen (Også på de sociale medier)** | **Når tvivlen opstår** | **Generelt** |
| **Vi skal altid…** | * være minimum 2 ledere + 1 spejder *eller* * være 1 leder og minimum 3 spejdere i teltet/på sovesalen | * informere forældre, hvis det har været nødvendigt at overskride intimsfæren * have en åben dør til lokalet hvor det foregår | * sikre at de billeder vi tager har relevans i spejdersammenhæng | * gribe ind hvis din egen grænse overskrides eller du kan se en andens grænse overskrides * gribe ind hvis vi oplever mobning | * snakke med vedkommende og evt. en anden leder * bruge korpset/korpsets kriseberedskab, hvis nødvendigt | * være gode rollemodeller, både hvad angår omgangen med hinanden, sprog og fysisk kontakt * gennemgå Ledermanifestet med nye ledere |
| **Vi må aldrig …** | * have kun én leder og kun én spejder i teltet/sovesalen | * give kys til spejderne * kun være en spejder og en leder i lokalet, hvis intimsfæren overskrides (herunder være nøgen ved omklædning eller badning) | * tage eller dele billeder, hvis de kan opleves krænkende eller som ikke er ”passende” i forhold til spejderarbejdet. | * anmode om venskab på sociale medier med de spejdere, som ikke er ledere * være venner på sociale medier med spejdere under 13 år | * tro at det nok "kun er mig" | * som enhedsleder eller assistent være kæreste med en i gruppen på under 18 år. |
| **Vi stræber efter at…** | * have både kvindelige og mandlige ledere med på alle ture, hvis der er deltagere med af begge køn | * være flere voksne tilstede - orientere de andre spejdere, hvis det er nødvendigt at vi "går for os selv" for at hjælpe, så der ikke kommer historier | * der altid er aktivitet i de billeder vi tager - billederne er delt med andre ledere i gruppen | * der altid er en god tone/sprog begge veje - både i det daglige og på sociale medier - kun at kommentere på de ting på sociale medier, som vi også ville kommentere på til et spejdermøde |  | * gennemgå samværsreglerne med nye ledere/rovere, når de bliver ledere - gennemgå reglerne 1 gang om året i grupperådet - forny børneattester, så de max er 2 år gamle |
| **Det er helt okay at …** | * der er flere ledere og flere spejdere tilstede i teltet/sovesalen | * at sige nej til at hjælpe ved toiletbesøg | * spejderne siger "nej" til at blive fotograferet | * vi retter på spejderne og på hinanden - det af og til er nødvendigt at "råbe" for at få ro | * trække på "de gamle"/erfarne ledere eller på grupperådet, hvis man har brug for det |  |